## Turisme promociona l’oferta turística de la Comunitat Valenciana en la fira Expovacaciones de Bilbao

*** La Generalitat participa fins al diumenge en este certamen amb un estand de 100 metres quadrats
* L’estand de la Comunitat Valenciana conté un espai gastronòmic on formadors de la Xarxa de CdT realitzen elaboracions en directe**

Turisme promociona este cap de setmana l’oferta turística de la Comunitat Valenciana en la fira Expovacaciones de Bilbao, amb l’objectiu incrementar els turistes procedents del País Basc.

Expovaciones és un important certamen turístic del mercat basc que enguany complix la 44a edició i se celebra del 10 al 12 de maig al Bilbao Exhibition Center (BEC).

Turisme Comunitat Valenciana participa en este certamen amb un expositor de 100 metres quadrats. En l’estand de la Comunitat Valenciana trobem els tres patronats provincials de Turisme, Visit Benidorm, Visit Elx, Cocemfe, la Federació de Càmpings de la Comunitat Valenciana i el Club de Producte Tour&Kids.

En concret, del Patronat de Castelló participen també Sud de Castelló, Orpesa, Peníscola, Torreblanca, Benicarló i Castelló de la Plana; de València Turisme hi assistixen Cullera, Gandia, Sagunt i Oliva, i amb Costa Blanca hi assistixen els municipis del Campello i Guardamar del Segura.

Durant les jornades de la fira, Turisme promociona el conjunt de l’oferta turística de la Comunitat Valenciana, amb especial atenció als segments més atractius per als turistes bascos.

L’estand de la Comunitat Valenciana conté un espai gastronòmic on formadors de la Xarxa de CdT organitzaran degustacions de productes típics de la Comunitat Valenciana, a més d’elaboracions en directe.

Cal destacar que el País Basc és un dels principals emissors de turistes a la Comunitat Valenciana, ocupa la novena posició en el rànquing de turistes nacionals en 2023, amb un total de 359.929 visitants bascos.

Fecha: 10/05/2024